Greek Legal Document

Category: 195

Content:
10. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ. 7012/13/1-λβ  της 8-19 Μαΐου 1998 (ΦΕΚ Β΄ 479)  (Διορθ. Σφαλμ. στο ΦΕΚ Β΄ 657/1 Ιουλ. 1998)  Πρόσληψη ιδιωτών για τις ανάγκες ασφάλειας ή φρούρησης οποιασδήποτε εγκατάστασης ή χώρων Ν.Π.Δ.Δ., Οργανισμών Κοινής Ωφέλειας και Επιχειρήσεων, καθώς και για τη συνοδεία χρηματαποστολών αυτών. Έχοντας υπόψη: 1.Τις διατάξεις του άρθρ. 19 του Νόμ. 1339/1983 (Α΄ 35) «Αποκατάσταση του προσωπικού των Σωμάτων Ασφαλείας και του Λιμενικού σώματος που διώχθηκε για πολιτικούς λόγους και ρύθμιση θεμάτων του προσωπικού των Σωμάτων αυτών που είναι στην ενέργεια», όπως το άρθρο αυτό αντικαταστάθηκε με την παρ. 5 του άρθρ. 1 του Νόμ. 1590/1986 (Α΄ 49), με την οποία προστέθηκε παρ. 10 στο άρθρ. 12 του Νόμ. 1481/1984 (Α΄ 152). 2.Τις διατάξεις του άρθρ. 29Α του Νόμ. 1558/1985 «Κυβέρνηση και κυβερνητικά όργανα»(Α΄ 137), το οποίο προστέθηκε με το άρθρ. 27 του Νομ. 2081/1992 (Α΄ 154) και αντικαταστάθηκε με το άρθρ. 1 του Νόμ. 2469/1997 (Α΄ 38). 3.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Πρόσληψη Άρθρ.1.-1.Ηπρόσληψη ιδιωτών για τις ανάγκες ασφάλειας ή φρούρησης οποιασδήποτε εγκατάστασης ή χώρων Ν.Π.Δ.Δ., Οργανισμών Κοινής Ωφελείας και Επιχειρήσεων, καθώς και για τη συνοδεία χρηματαποστολών αυτών, εγκρίνεται με απόφαση του Υπουργού Δημόσιας Τάξης. Για το σκοπό αυτό οι παραπάνω φορείς γνωρίζουν εγγράφως στη Δ/νση Πολιτικού Προσωπικού του Υ.Δ.Τ. το μήνα Δεκέμβριο κάθε έτους τον αριθμό του προσωπικού που τους χρειάζεται για την κάλυψη των αναγκών τους. 2.Για την πρόσληψη υπογράφεται σύμβαση μεταξύ των Ν.Π.Δ.Δ. του Οργανισμού ή της Επιχείρησης και των ενδιαφερομένων ιδιωτών οι οποίοι προσλαμβάνονται βάσει αντικειμενικών κριτηρίων και με τη διαδικασία που καθορίζεται στα επόμενα άρθρα. 3.Η διάρκεια της σύμβασης εργασίας, ο χρόνος εργασίας, οι ώρες έναρξης και λήξης εργασίας, η απασχόληση κατά τις Κυριακές ή εξαιρέσιμες ημέρες, η νυκτερινή εργασία, οι εργασιακές σχέσεις εργοδότη και εργαζομένου και τα εν γένι δικαιώματα και υποχρεώσεις των προσλαμβανομένων έναντι των εργοδοτών, ρυθμίζονται από τις σχετικές διατάξεις που ισχύουν για το προσωπικό των Ν.Π.Δ.Δ., των Οργανισμών ή των Επιχειρήσεων που ενεργούν τις προσλήψεις, με επιφύλαξη των σχετικών διατάξεων της εργατικής και της περί συμβάσεων εργασίας νομοθεσίας, που ρυθμίζουν ευνοϊκότερα τα ίδια θέματα. 4.Απαγορεύεται η απασχόληση του προσωπικού που προσλαμβάνεται σύμφωνα με την απόφαση αυτή σε έργα διάφορα του σκοπού για τον οποίο προσλαμβάνεται.  (Αντί για τη σελ. 24,657(α) Σελ.  24,657(β) Τεύχος 1334 Σελ. 59 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.7-10   578 Προσόντα Άρθρ.2.-Οι υποψήφιοι που επιθυμούν να προσληφθούν για τις ανάγκες ασφάλειας ή φρούρησης οποιασδήποτε εγκατάστασης ή χώρων Ν.Π.Δ.Δ., Οργανισμών Κοινής Ωφελείας και Επιχειρήσεων, καθώς και για τη συνοδεία χρηματαποστολών αυτών, πρέπει να συγκεντρώνουν τα εξής προσόντα: α.Να είναι Έλληνες πολίτες ή Έλληνες ομογενείς. β.Να έχουν συμπληρώσει το 21ο έτος της ηλικίας τους και να μην υπερβαίνουν το 30ο έτος της ηλικίας τους μέχρι 31 Δεκεμβρίου του έτους προκήρυξης. «Εξαιρούνται οι υποψήφιοι που είχαν προσληφθεί, σύμφωνα με τις διατάξεις της παρούσας ή προγενέστερων αυτής αποφάσεων, σε Ν.Π.Δ.Δ., Οργανισμούς και Επιχειρήσεις της παρ. 1 του άρθρ. 1 της παρούσας απόφασης και η σχέση εργασίας τους με τους φορείς αυτούς διακόπηκε, χωρίς υπαιτιότητά τους ,για τους οποίους ως ανώτερο όριο ηλικίας ορίζεται το 45ο έτος» Το μέσα σε εδάφ. προστέθηκε από την παρ. 1 άρθρ. 1 της με αριθμ. 7012/13/1-μζ/7-14 Ιουν. 1999 (ΦΕΚ Β΄ 1168), απόφ. Υπ. Δημ. Τάξης. γ.Να έχουν εκπληρώσει τις στρατιωτικές τους υποχρεώσεις ως ικανοί ή να έχουν απαλλαγεί νόμιμα απ’ αυτές, όχι όμως για λόγους υγείας. δ.Να έχουν ανάστημα τουλάχιστον 1,70 μ. χωρίς υποδήματα. ε.Να μην έχουν καταδικαστεί αμετάκλητα σε οποιαδήποτε ποινή για τα εγκλήματα ανυποταξίας, λιποταξίας, προσβολών του πολιτεύματος, προδοσία της χώρας προσβολών κατά της πολιτειακής εξουσίας, κατά της ελεύθερης άσκησης των πολιτικών δικαιωμάτων, κατά της γενετήσιας ελευθερίας και οικονομικής εκμετάλλευσης της γενετήσιας ζωής,, σύστασης και συμμορίας, παραχάραξης, κιβδηλίας πλαστογραφίας, απιστίας περί την υπηρεσία, παραβίασης του απορρήτου των τηλεφωνημάτων και της προφορικής συνομιλίας, κλοπής, υπεξαίρεσης, εκβίασης ,απάτης, απιστίας, δωροδοκίας ή δωροληψίας, καταπίεσης ναρκωτικών ζωοκλοπής, λαθρεμπορίας και περί όπλων και εκρηκτικών υλών. στ.Να μην έχουν καταδικασθεί αμετάκλητα σε στερητική της ελευθερίας ποινή τουλάχιστον έξι μηνών για έγκλημα που τελέστηκε με δόλο. ζ.Να μην έχουν παραπεμφθεί αμετάκλητα σε δίκη για κακούργημα ή για κάποιο από τα αδικήματα του εδαφίου ε΄ ή να μην έχουν καταδικασθεί με οριστική απόφαση για κάποιο από τα αδικήματα αυτά. Το κώλυμα αυτό ισχύει μέχρις ότου εκδοθεί αμετάκλητο απαλλακτικό βούλευμα ή αμετάκλητη απαλλακτική απόφαση.  Σελ.  24,658(β) Τεύχος 1334 Σελ. 60 η.Να μην έχουν στερηθεί οποτεδήποτε των πολιτικών δικαιωμάτων τους έστω και αν έχει λήξει ο χρόνος που ορίστηκε για τη στέρησή τους. θ.Να μην τελούν σε δικαστική συμπαράσταση. ι.Να μην έχουν απολυθεί από δημόσια υπηρεσία για λόγους πειθαρχίας που σχετίζονται με τα αδικήματα του εδαφίου ε΄ της παρούσας παραγράφου. ια.Να έχουν σωματικά και ψυχοπνευματικά προσόντα ανάλογα με εκείνα που απαιτούνται για την κατάταξη του αστυνομικού προσωπικού. ιβ.Να μην πάσχουν από οποιασδήποτε μορφής ψυχική νόσο και να μην είναι χρήστες ναρκωτικών ουσιών. ιγ.Να έχουν τίτλο σπουδών (απολυτήριο), τουλάχιστον Λυκείου ή άλλης ισότιμής δημόσιας ή αναγνωρισμένης σχολής. Προκήρυξη – Πρόσκληση υποψηφίων Άρθρ.3.-1.Η πρόσληψη των υποψηφίων από τους φορείς γίνεται μετά από προκήρυξη του Υπουργείου Δημόσιας Τάξης, όπου αναγράφονται τα  απαιτούμενα δικαιολογητικά, τα προσόντα πρόσληψης, οι θέσεις που θα καλυφθούν, κατά πόλη, καθώς και κάθε άλλη αναγκαία λεπτομέρεια. Η προκήρυξη αναρτάται στα καταστήματα όλων των Αστυνομικών Διευθύνσεων και περίληψη αυτής δημοσιεύεται υποχρεωτικά σε δύο τουλάχιστον εφημερίδες της πρωτεύουσας και σε μία εφημερίδα της έδρας της Αστυνομικής Δ/νσης, όπου θα γίνει πρόσληψη ατόμων. Η δαπάνη δημοσίευσης της προκήρυξης βαρύνει τον φορέα πρόσληψης. 2.Με την προκήρυξη αυτή τάσσεται προθεσμία 20 εργασίμων ημερών μέσα στην οποία οι ιδιώτες δικαιούνται να υποβάλλουν για μία μόνο πόλη σχετική αίτηση στην Διεύθυνση Αστυνομίας ή Αστυνομική Διεύθυνση του τόπου καταγωγής ή κατοικίας τους. 4.Α.ε.10 Προσωπικό Φύλαξης Ν.Π.Δ.Δ.-Οργανισμών & Επιχειρήσεων   579 3.Στην αίτηση πρόσληψης του ενδιαφερομένου αναγράφονται τα πλήρη στοιχεία ταυτότητας του και επισυνάπτεται υπεύθυνη δήλωση του άρθρ. 8 του Νόμ. 1599/1986, στην οποία θα δηλώνεται ότι αυτός διαθέτει τα προσόντα και πληροί τις προϋποθέσεις που καθορίζονται στο άρθρ. 2 του παρόντος διατάγματος. Στην ως άνω αίτηση επισυνάπτεται επικυρωμένο φωτοαντίγραφο του τίτλου σπουδών, καθώς και κάθε άλλο στοιχείο ενισχυτικό του επιπέδου μόρφωσης (όπως πτυχία ξένης γλώσσας) και του απολυτηρίου στρατού (πιστοποιητικό τύπου Α). Επίσης υποβάλλεται βεβαίωση του οικείου Δήμου ή Κοινότητας περί του τόπου μονίμου κατοικίας του υποψηφίου, όπου αυτό απαιτείται, καθώς και βεβαίωση της ανώτατης Συνομοσπονδίας Πολυτέκνων Ελλάδος, αν ο ενδιαφερόμενος είναι πολύτεκνος ή τέκνο πολύτεκνης οικογένειας. Διαδικασία πλήρωσης θέσεων –Συγκρότηση Επιτροπών – Βαθμολογία υποψηφίων. Άρθρ.4.-1.Οι αιτήσεις μετά των υπευθύνων δηλώσεων και λοιπών δικαιολογητικών υποβάλλονται από τις αρμόδιες αστυνομικές Υπηρεσίες στη Διεύθυνση Πολιτικού Προσωπικού/Υ.Δ.Τ. μέσα σε προθεσμία 5 ημερών από την εκπνοή της προθεσμίας Υποβολής των, που τάσσεται με την προκήρυξη. 2.Με απόφαση του Υπουργού Δημόσιας Τάξης συγκροτείται Τριμελής επιτροπή Κατάταξης από πολιτικό προσωπικό του Υπουργείου Δημόσιας Τάξης, κατηγορίας Π.Ε. Διοικητικού – Οικονομικού μετά από πρόταση της Διεύθυνσης Πολιτικού Προσωπικού/Υ.Δ.Τ., η οποία ελέγχει όλες τις αιτήσεις και υπεύθυνες δηλώσεις. Ο έλεγχος αυτός συνίσταται στο εμπρόθεσμο της υποβολής και την πληρότητα των διαλαμβανομένων στις αιτήσεις και δηλώσεις στοιχείων, σε σχέση με τα απαιτούμενα προσόντα και προϋποθέσεις. 3.Η επιτροπή συντάσσει και υποβάλλει στη Διεύθυνση Πολιτικού Προσωπικού/Υ.Δ.Τ., πρακτικό στο οποίο επισυνάπτονται πίνακες κατά κατηγορίες υποψηφίων ως εξής: α.Πίνακας υποψηφίων που πληρούν τους όρους της προκήρυξης. β.Πίνακας υποψηφίων που υπέβαλαν ελλιπείς αιτήσεις και δηλώσεις ή με περιεχόμενο που δεν πληροί  τους όρους της προκήρυξης. 4.Για την κατάταξη των υποψηφίων, που πληρούν τους όρους της προκήρυξης σε σειρά επιτυχίας, η Επιτροπή κατάταξης ενεργεί ως εξής: α.Η κατάταξη σε σειρά επιτυχίας των υποψηφίων γίνεται με βάση το γενικό βαθμό του απολυτηρίου Λυκείου, στον οποίο προστίθενται μονάδες ως ακολούθως: (1)Δύο μονάδες στον υποψήφιο που κατέχει πτυχίο επιπέδου PROFICIENCY για την αγγλική ή αντίστοιχο για τις άλλες γλώσσες των χωρών μελών της Ευρωπαϊκής Ένωσης ή μία μονάδα για όποιον κατέχει πτυχίο επιπέδου LOWER για την αγγλική ή αντίστοιχο για τις άλλες γλώσσες. «(2)Τέσσερις μονάδες στον υποψήφιο, ο οποίος εκπλήρωσε τις στρατιωτικές του υποχρεώσεις ως Έφεδρος αξιωματικός ή σε Ειδικές Δυνάμεις των Ενόπλων Δυνάμεων ή υπηρέτησε στα Σώματα Ασφαλείας ή είχε προσληφθεί με τις διατάξεις της παρούσας ή προγενεστέρων αυτής αποφάσεων σε Ν.Π.Δ.Δ., Οργανισμούς ή Επιχειρήσεις της παρ. 1 του άρθρ. 1 της παρούσας και η σχέση εργασίας του με τους φορείς αυτούς διακόπηκε χωρίς υπαιτιότητά του, καθώς και στον υποψήφιο, ο οποίος ως αθλητής έχει πετύχει εξαιρετική αγωνιστική διάκριση σε ατομικό ή ομαδικό άθλημα κατά την έννοια της παρ. 2 του άρθρ. 34 του Νόμ. 2725/1999 (Α΄ 121)». Η μέσα σε «..» περ. (2), όπως είχε αντικατασταθεί από την παρ. 2 άρθρ. 1 της με αριθμ. 7012/13/1-μζ/7-14 Ιουν. 1999 (ΦΕΚ Β΄ 1168) αποφ. Υπ. Δημ. Τάξης, αντικαταστάθηκε και πάλι ως άνω από την με αριθμ. 7012/13/1-νγ/30 Σεπτ. – 4 Οκτωβ. 1999 (ΦΕΚ Β΄ 1835) (Διόρθ. Σφαλμ. στο ΦΕΚ Β΄ 2051 της 24 Νοεμ. 1999) όμοία απόφαση. (3)Δύο μονάδες στον υποψήφιο που είναι γονέας πολύτεκνης οικογένειας και μία μονάδα στον υποψήφιο που είναι μέλος πολύτεκνης οικογένειας. (4)Δύο μονάδες στους υποψηφίους που είναι μόνιμοι κάτοικοι των γεωγραφικών διαμερισμάτων Θράκης, Νήσων Βορείου Αιγαίου και Δωδεκανήσου, μόνον όταν αυτοί συμμετέχουν σε διαγωνισμό του τόπου της μόνιμης κατοικίας των. Ο τόπος της μόνιμης κατοικίας τους, προκύπτει από σχετική βεβαίωση, που χορηγεί ο οικείος Δήμος ή Κοινότητα β.Η συνολική βαθμολογία, βάσει της οποίας διαμορφώνεται η σειρά επιτυχίας των υποψηφίων, πολλαπλασιάζεται επί΄το συντελεστή (100). Η βαθμολογία εξάγεται μέχρι χιλιοστού της μονάδας. Σε περίπτωση ισοβαθμίας προηγείται ο έγγαμος ή ο τελών εν διαστάσει ή χηρεία που έχει τα περισσότερα ανήλικα τέκνα και μεταξύ αυτών που έχουν ίδιο αριθμό ανήλικων τέκνων, ο μεγαλύτερος στην ηλικία με βάση την ημερομηνία γέννησης. Σε περίπτωση νέας ισοβαθμίας των ανωτέρω, ως και σε κάθε άλλη περίπτωση ισοβαθμίας, γίνεται κλήρωση από την Επιτροπή κατάταξης παρουσία των ισοβαθμούντων υποψηφίων, συντασσομένου σχετικού προς τούτο πρακτικού. Μετά το τέλος των   (Αντί για τη σελ. 24,659(α) Σελ.  24,659(β) Τεύχος 1334 Σελ. 61 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.10   580 ως άνω διαδικασιών ή Επιτροπή Κατάταξης συντάσσει πίνακα με τη βαθμολογία κάθε υποψηφίου. Ο πίνακας αυτός τοιχοκολλάται στο κτίριο της έδρας της Αστυνομικής Διεύθυνσης ή της Διεύθυνσης Αστυνομίας την περιοχή της οποίας αφορά ο διαγωνισμός και κάθε υποψήφιος που αναγράφεται σ’ αυτόν, μέσα σε αποκλειστική προθεσμία 10 ημερών από την τοιχοκόλληση υποβάλλει στην ίδια Υπηρεσία αίτηση διόρθωσης των στοιχείων εκείνων του πίνακα, τα οποία θεωρεί ότι δεν έχουν υπολογισθεί ορθά. Οι αιτήσεις υποβάλλονται μέσω της Διεύθυνσης Πολιτικού Προσωπικού/Υ.Δ.Τ. στον Υπουργό δημόσιας τάξης, ο οποίος μέσα σε 10 ημέρες από τη λήξη της προθεσμίας του προηγούμενου εδαφίου, αποφαίνεται για την βασιμότητά τους και αν απαιτείται ενεργούνται οι αναγκαίες διορθώσεις. Η σχετική απόφαση του Υπουργού επιδίδεται στον ενδιαφερόμενο. 5.Μετά τη δημοσίευση του ως άνω πίνακα η Διεύθυνση Πολιτικού Προσωπικού καλεί αριθμό υποψηφίων κατά σειρά προτεραιότητας για κάθε ένα διαγωνισμό ξεχωριστά, ίσο με το διπλάσιο του αριθμού των προς πλήρωση θέσεων για έλεγχο σωματικών και ψυχοπνευματικών προσόντων και υγειονομικών εξετάσεων. Εάν απ’ αυτούς δεν κριθούν από τις Επιτροπές των επόμενων παραγράφων ισάριθμοι ικανοί, για την κάλυψη όλων των προς πλήρωση θέσεων, καλούνται με την αυτή ως άνω διαδικασία και άλλοι προς εξέταση από τον πίνακα, μέχρι να συμπληρωθεί ο απαιτούμενος αριθμός. «Δεν υπόκεινται σε έλεγχο των σωματικών τους προσόντων οι υποψήφιοι που είχαν προσληφθεί με τις διατάξεις της παρούσας και η σχέση εργασίας τους με τους φορείς αυτούς διακόπηκε, χωρίς υπαιτιότητά τους». Το μέσα σε «  » εδαφ. προστέθηκε από την παρ. 3 άρθρ. 1 της με αριθμ.7012/13/1-μζ/7-14 Ιουν. 1999 (ΦΕΚ Β΄ 1168) απόφ. Υπ. Δημ. Τάξης. 6.Στη συνέχεια με απόφαση του Υπουργού Δημόσιας Τάξης συγκροτούνται και συνεδριάζουν στην Αθήνα Τριμελείς Επιτροπές από αξιωματικούς του Υπουργείου Δημόσιας Τάξης, που επιλέγονται από τη Διεύθυνση Αστυνομικού Προσωπικού / Υ.Δ.Τ. για τον έλεγχο των σωματικών προσόντων των καλουμένων υποψηφίων, συμπεριλαμβανομένου και του ελαχίστου ορίου αναστήματος που έχει τεθεί ως προσόν. Για την εξακρίβωση των σωματικών δυνατοτήτων και της αντοχής τους, οι υποψήφιοι υποβάλλονται σε αθλητικές δοκιμασίες. Για τον έλεγχο της αθλητικής επίδοσης οι υποψήφιοι υποβάλλονται στα εξής αγωνίσματα:  Σελ.  24,660(β) Τεύχος 1334 Σελ. 62 α.Άλμα σε μήκος τουλάχιστον 3,5μ. (τρεις προσπάθειες). β.Άλμα σε ύψος τουλάχιστον 1μ. (τρεις προστάθειες). γ.Δρόμος 1000μ. σε χρόνο τουλάχιστον 4 λεπτά και 20΄΄ (μία προσπάθεια) δ.Υποψήφιοι που δεν μπορούν να ανταποκριθούν έστω και σε μία από τις παραπάνω δοκιμασίες κρίνονται ως μη ικανοί και αποκλείονται των περαιτέρω διαδικασιών. Εάν κατά το χρόνο της εξέτασης του υποψηφίου στις αθλητικές δοκιμασίες παρουσιαστεί κώλυμα εξέτασής του, η αρμόδια Επιτροπή σωματικών προσόντων δύναται να αναβάλει για μία φορά την εξέτασή του σε άλλο χρόνο, όχι όμως πέραν του χρόνου που καθορίζεται για την διενέργεια των αθλητικών δοκιμασιών. 7.Με την ίδια απόφαση της ως άνω παρ. 6 συγκροτούνται και συνεδριάζουν στην Αθήνα Τριμελείς Επιτροπές από επιστήμονες Ψυχολόγους, Κοινωνιολόγους ή πτυχιούχους νομικών επιστημών, που ανήκουν στο προσωπικό του Υπουργείου Δημόσιας Τάξης για τον έλεγχο των ψυχοπνευματικών προσόντων των υποψηφίων. Ο έλεγχος των προσόντων αυτών γίνεται με γραπτό test (16 PF sixteen – personallity factor to cattel), και προφορική εξέταση (ερωτήσεις επιτροπής) των υποψηφίων. 8.Μετά το πέρας των εργασιών τους οι Επιτροπές σωματικών και ψυχοπνευματικών προσόντων συντάσσουν πρακτικό, η κάθε μία χωριστά, το οποίο υποβάλλουν στη Διεύθυνση Πολιτικού Προσωπικού/Υ.Δ.Τ. με πίνακα κατά κατηγορίες: α.Υποψηφίων καταλλήλων. β.Υποψηφίων ακαταλλήλων λόγω έλλειψης σωματικών ή ψυχοπνευματικών προσόντων. 9.Οι υποψήφιοι που κρίνονται κατάλληλοι για περαιτέρω επιλογή παραπέμπονται για υγειονομική εξέταση σε Υγειονομικές Επιτροπές, που ορίζονται με απόφαση του Υπουργού Δημόσιας Τάξης, για να αποφανθούν περί της ικανότητας αυτών σύμφωνα με όσα ισχύουν και για την κατάταξη του αστυνομικού προσωπικού. Όσοι κριθούν με γνωμάτευση των ανωτέρω υγειονομικών επιτροπών ως μη ικανοί, διαγράφονται από τον πίνακα προτεραιότητας και αποκλείονται των περαιτέρω διαδικασιών. 4.Α.ε.10 Προσωπικό Φύλαξης Ν.Π.Δ.Δ.-Οργανισμών & Επιχειρήσεων   581 10.Όσοι κρίνονται κατάλληλοι για επιλογή από την Επιτροπή κατάταξης και ικανοί από τις Υγειονομικές Επιτροπές καλούνται από την Διεύθυνση Πολιτικού Προσωπικού/Υ.Δ.Τ. να υποβάλουν μέσα σε εύλογη προθεσμία και τα εξής δικαιολογητικά: α.Επικυρωμένο φ/ο του δελτίου Αστυνομικής Ταυτότητας. β.Πιστοποιητικό Εισαγγελικής Αρχής ότι δεν έχουν παραπεμφθεί σε δίκη. γ.Πιστοποιητικό Ποινικού Μητρώου Τύπου Α΄  (τα υπό στοιχεία (β) και (γ) δικαιολογητικά πρέπει να έχουν εκδοθεί μέσα στο τελευταίο τρίμηνο πριν από την ημερομηνία κατάταξης). 11.Η Δ/νση Πολιτικού Προσωπικού/Υ.Δ.Τ. μετά από σχετικό έλεγχο των υποβαλλομένων δικαιολογητικών: α.Καταρτίζει πίνακα των κριθέντων τελικά καταλλήλων προς πρόσληψη. β.Ενημερώνει εγγράφως τους ενδιαφερομένους οι οποίοι δεν συμπεριελήφθησαν στον πίνακα καταλλήλων προς πρόσληψη επιστρέφοντας τα σχετικά δικαιολογητικά. 12.Με απόφαση του Υπουργού Δημόσιας Τάξης εγκρίνεται η πρόσληψη από τον πίνακα των τελικώς κριθέντων ως καταλλήλων και κατ’ απόλυτη σειρά προτεραιότητας του αριθμού υποψηφίων που ζητήθηκε από τα ενδιαφερόμενα Ν.Π.Δ.Δ., τους Οργανισμούς ή Επιχειρήσεις. 13.Όσοι από τους υποψηφίους προσλήφθηκαν, καλούνται από τα Ν.Π.Δ.Δ., τους Οργανισμούς ή τις Επιχειρήσεις μέσα σε εύλογη προθεσμία να υπογράψουν τη σχετική σύμβαση εργασίας. Οι συμβάσεις που υπογράφονται κοινοποιούνται και στο Υπουργείο Δημόσιας Τάξης. Μετά την υπογραφή της σύμβασης εργασίας οι προσληφθέντες καλούνται με μέριμνα της Διεύθυνσης Πολιτικού Προσωπικού/Υ.Δ.Τ., μέσω του φορέα που προσλήφθηκαν για εκπαίδευση, σύμφωνα με τα καθοριζόμενα από τις διατάξεις του επομένου άρθρου. Εκπαίδευση – Μετεκπαίδευση Άρθρ.5.-1.Το προσωπικό ασφαλείας εκπαιδεύεται και μετεκπαιδεύεται στη Σχολή Μετεκπαίδευσης και Επιμόρφωσης/Τμήμα Μετεκπαίδευσης Ανθυπαστυνόμων – Αρχιφυλάκων – Αστυφυλάκων, της Ελληνικής Αστυνομίας, σύμφωνα με το πρόγραμμα που εκδίδεται από την Διεύθυνση Πολιτικού Προσωπικού/Υ.Δ.Τ. 2.Η διάρκεια της βασικής εκπαίδευσης ορίζεται σε 5 έως 7 εβδομάδες των 5 εργασίμων ημερών και της περιοδικής εκπαίδευσης, προς διατήρηση της φυσικής κατάστασης και ετοιμότητας σε βαθμό που να εγγυάται την απρόσκοπτη εκτέλεση των καθηκόντων του, σε τουλάχιστον 6 ημέρες κάθε 2 χρόνια. Άρνηση του προσωπικού αυτού, να υποστεί  την περιοδική εκπαίδευση αποτελεί λόγο υποχρεωτικής λύσης της σύμβασης εργασίας, με μέριμνα και ευθύνη του φορέα, στον οποίο απασχολείται. Η περιοδική εκπαίδευση γίνεται είτε στα χρονικά όρια των ωρών εργασίας του προσωπικού, είτε εκτός αυτών, με καταβολή αναλόγου αποζημίωσης, σε περίπτωση υπερωριακής, για το σκοπό αυτό, απασχόλησης. 3.Η εκπαίδευση είναι θεωρητική και πρακτική, ώστε το προσωπικό να αποκτήσει τις γνώσεις που είναι απαραίτητες, για να ασκήσει τα καθήκοντά του με ασφάλεια και αποτελεσματικότητα. Τα διδασκόμενα μαθήματα είναι: α. Της βασικής εκπαίδευσης: (1)Στοιχεία Βασικών Οργανικών Διατάξεων. (2)Ποινικός Κώδικας – Ειδικοί Ποινικοί Νόμοι. (3)Ποινική Δικονομία. (4)Θέματα Δημόσιας Ασφάλειας. (5)Εκρηκτικά. (6)Χρηματαποστολές – Φρούρηση στόχων. (7)Αυτοπροστασία. (8)Αυτοάμυνα. (9)Οπλοτεχνική Σκοποβολή. β.Της περιοδικής εκπαίδευσης (1)Στοιχεία Βασικών Οργανικών Διατάξεων – Ποινικού Κώδικα – Ποινικής Δικονομίας και Ειδικών Ποινικών Νόμων. (2)Εκρηκτικά. (3)Χρηματαποστολές – Φρούρηση στόχων. (4)Αυτοάμυνα (5)Αυτοπροστασία (6)Οπλοτεχνική – Σκοποβολή. 4.Με απόφαση του Προϊσταμένου Κλάδου Διοικητικής Υποστήριξης (Κ.Δ.Υ.)/Υ.Δ.Τ. δύναται να προστεθεί η διδασκαλία και άλλου μαθήματος εκτός των ανωτέρω αναφερόμενων, εφόσον τούτο κρίνεται αναγκαίο. Το συνολικό κόστος εκπαίδευσης βαρύνει αναλογικά τους φορείς προέλευσης των εκπαιδευομένων. 5.Για το διδακτικό προσωπικό και τα εκπαιδευτικά προγράμματα, εφαρμόζονται οι διατάξεις των άρθρ. 45 και 50 του Π.Δ. 190/1996. Η παρακολούθηση της εκπαίδευσης και η συμμετοχή στις πρακτικές ασκήσεις είναι υποχρεωτική για τους εκπαιδευόμενους. Μετά το πέρας της εκπαίδευσης, οι εκπαιδευόμενοι υποβάλλονται σε γραπτή δοκιμασία (ΤΕΣΤ) με το σύστημα της πολλαπλής επιλογής, σε 8 τουλάχιστον ερωτήσεις σε κάθε μάθημα. Οι βαθμοί των μαθημάτων, αθροίζονται και το άθροισμα διαιρούμενο με τον αριθμό αυτών δίνει το Μ.Ο. επιτυχίας κάθε εκπαιδευόμενου. Οι εκπαιδευόμενοι αξιολογούνται τελικώς με τον περιγραφικό χαρακτηρισμό, σύμφωνα με την κλίμακα του άρθρ. 37 παρ. 2 Π.Δ. 190/1996. Στις περιπτώσεις, που κάποιο μάθημα περιλαμβάνει και πρακτική εξάσκηση, ο εκπαιδευόμενος εξετάζεται με πρακτική δοκιμασία και κρίνεται ανάλογα, οπότε   (Αντί για τη σελ. 24,6601) Σελ.  24,6601(α) Τεύχος 1334 Σελ. 63 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.10   582 στο συγκεκριμένο μάθημα, ο βαθμός αποτελεί το Μ.Ο. της γραπτής και πρακτικής δοκιμασίας. Οι χαρακτηριζόμενοι ως απαράδεκτοι, θεωρούνται ως μη ευδοκίμως αποφοιτούντες. Μη ευδόκιμος αποφοίτηση έχει ως αποτέλεσμα την υποχρεωτική  λύση της σύμβασης εργασίας, με μέριμνα και φροντίδα του φορέα. 6.Εκπαιδευόμενος ο οποίος κωλύθηκε κατά την βασική εκπαίδευση για οποιοδήποτε λόγο, συνέχεια ή τμηματικά, για χρονικό διάστημα μεγαλύτερο του 1/7 του συνόλου των πραγματικών ημερών εκπαίδευσης, όπως αυτές καθορίζονται από το πρόγραμμα, θεωρείται ότι δεν ολοκλήρωσε την εκπαίδευση και αυτή διακόπτεται με διαταγή του προϊσταμένου Κλάδου Διοικητικής Υποστήριξης/Υ.Δ.Τ., μετά από πρόταση του Διοικητή της Σχολής. Στην περίπτωση αυτή ο υπάλληλος υποχρεούται να παρακολουθήσει την αμέσως επόμενη εκπαίδευση, η οποία θα πραγματοποιηθεί μετά την άρση του κωλύματος και υπό την προϋπόθεση σχετικού αιτήματος από τον αρμόδιο φορέα. Κατά το μεσοδιάστημα δεν δύναται να εκτελεί τα καθήκοντα για τα οποία προσλήφθηκε και η σχετική σύμβαση αναστέλλεται. Εάν η βασική εκπαίδευση διακοπεί για 2η φορά τότε λύεται υποχρεωτικά η σύμβαση εργασίας με φροντίδα και ευθύνη του οικείου φορέα. Η διακοπή, γνωστοποιείται αμελλητί στο φορέα του υπαλλήλου, με σκοπό την εκδήλωση των απαραιτήτων προς τούτο ενεργειών του. 7.Οι λόγοι, που επισύρουν την ποινή της αποβολής των εκπαιδευομένων από τη Σχολή, είναι οι ακόλουθοι: (1)Κατάθεση πλαστών δικαιολογητικών, για τη συμμετοχή τους στον διαγωνισμό. (2)Άρνηση παρακολούθησης της εκπαίδευσης ή αδικαιολόγητη απουσία από την εκπαίδευση πέρα από πέντε ημέρες, συνέχεια ή διακεκομμένα, για τη βασική εκπαίδευση ή περά από 2 ημέρες, συνέχεια ή διακεκομμένα για την περιοδική εκπαίδευση. (3)Άρνηση συμμετοχής στις εξετάσεις προφορικές ή γραπτές ασκήσεις (τακτικές ή έκτακτες) ή αδικαιολόγητη απουσία από αυτές, έστω και σε ένα μάθημα. (4)Καταδίκη για έγκλημα από τα αναφερόμενα στην περίπτωση ζ΄ του άρθρ.2 του Π.Δ. 4/1995 (Α΄1). Η αναστολή εκτέλεσης της ποινής, που επιβλήθηκε η παραγραφή της καταδικαστικής απόφασης, η αποκατάσταση, η αμνηστία και η χάρη δεν αίρουν την αποβολή από τη Σχολή. (5)Αμετάκλητη καταδίκη του εκπαιδευόμενου σε φυλάκιση τουλάχιστον 3 μηνών, για οποιοδήποτε εκ δόλου τελούμενο έγκλημα. 8.Οι αποβαλλόμενοι από τη Σχολή, για τους λόγους της προηγουμένης παραγράφου δεν έχουν δικαίωμα συμμετοχής εκ νέου σε άλλο διαγωνισμό για πρόσληψη  προσωπικού της αυτής κατηγορίας.  Σελ.  24,6602(α) Τεύχος 1334 Σελ. 64 9.Η ποινή της αποβολής επιβάλλεται με απόφαση του Διοικητή της οικείας Σχολής, διακοπτομένης της περαιτέρω εκπαιδεύσεώς του. Στη περίπτωση αυτή λύεται αυτοδικαίως και η σύμβαση εργασίας του. 10.Όσοι αποβάλλονται από τη Σχολή για τους ανωτέρω λόγους ή για απουσία από την εκπαίδευση, ως και οι χαρακτηριζόμενοι ως απαράδεκτοι υποχρεούνται να επιστρέψουν στον οικείο φορέα τις αποδοχές και τα έξοδα της εκπαίδευσης που τους αναλογούν. 11.Η οικεία Σχολή υποβάλλει στο Υπουργείο Δημόσιας Τάξης πίνακα όσων περάτωσαν ευδόκιμα την εκπαίδευση. Οι εκπαιδευθέντες ευδόκιμα εφοδιάζονται με υπηρεσιακό σημείωμα του Υπουργείου Δημόσιας Τάξης, το οποίο παραδίδουν στο Ν.Π.Δ.Δ. ή τον Οργανισμό ή την Επιχείρηση που τους προσέλαβε και αναλαμβάνουν αμέσως τα καθήκοντα για τα οποία προσλήφθηκαν. 12.Για θέματα ασθενειών και αδειών κατά τη διάρκεια της εκπαίδευσης (βασική – περιοδική) ενημερώνεται εγγράφως ο φορέας του υπαλλήλου, από τη Σχολή Μετεκπαίδευσης και Επιμόρφωσης. Αποστολή – Έλεγχος – Εποπτεία Άρθρ.6.-1.Η αποστολή του προσωπικού της κατηγορίας αυτής, σύμφωνα με το άρθρ. 19 του Νόμ. 1339/1983, συνίσταται: α.Στη φρούρηση των εισόδων και άλλων ευπαθών στόχων κεντρικού ή περιφερειακού καταστήματος ή υποκαταστήματος των εν λόγω φορέων, για την επισήμανση υπόπτων και αποτροπή ληστειών, άλλων πράξεων, βίας ή εγκλημάτων, κατά της περιουσίας ή εξτρεμιστικών ενεργειών κατά προσώπων ή πραγμάτων (εγκαταστάσεων) που συνάδει με την αποστολή των φορέων αυτών. β.Στην επιτήρηση άλλων ευπαθών χώρων ή στόχων, στον εντοπισμό και επισήμανση υπόπτων αντικειμένων, στον αποκλεισμό του χώρου και άμεση ειδοποίηση της οικείας Αστυνομικής Αρχής για τις περαιτέρω ενέργειες από τις Αστυνομικές Αρχές ως και την πρόληψη κάθε έκνομης ενέργειας. γ.Στην ασφαλή συνοδεία χρηματαποστολών. 4.Α.ε.10 Προσωπικό Φύλαξης Ν.Π.Δ.Δ.-Οργανισμών & Επιχειρήσεων   583 2.Η οπλοφορία είναι υποχρεωτική για την εκτέλεση των πιο πάνω καθηκόντων. 3.Ο έλεγχος, όσον αφορά την οπλοφορία, στολή, εμφάνιση και την ακριβή εκτέλεση των καθηκόντων, γίνεται τόσο από τα Ν.Π.Δ.Δ., τους Οργανισμούς ή Επιχειρήσεις όπου το προσωπικό αυτό παρέχει τις υπηρεσίες του, όσο και από την κατά τόπο αρμόδια Αστυνομική Αρχή. 4.Από τα Ν.Π.Δ.Δ., τους Οργανισμούς και Επιχειρήσεις κοινής ωφελείας τηρούνται και ενημερώνονται τα ατομικά έγγραφα του προσωπικού αυτού (ως προς τις μεταβολές, πειθαρχικές ποινές, ασθένειες, άδειες κλπ.) από τον διορισμό μέχρι την απόλυσή του. 5.Οι καταστάσεις υπηρεσίας (ωράριο, στοιχεία προσωπικού ασφάλειας, είδος εκτελούμενης υπηρεσίας) κοινοποιούνται έγκαιρα στα κατά τόπο αρμόδια Αστυνομικά Τμήματα από τα οποία ζητείται από τους ενδιαφερόμενους φορείς κάθε αναγκαία συνδρομή ή χρήσιμη πληροφορία για την αποδοτικότερη διάθεση του προσωπικού αυτού. 6.Για παραπτώματα που τυχόν βεβαιώνονται από τα Αστυνομικά Τμήματα υποβάλλεται ειδική αναφορά η οποία διαβιβάζεται στον ενδιαφερόμενο φορέα – εργοδότη για τον προσήκοντα διοικητικό έλεγχο. 7.Αντίγραφα των αναφορών αυτών υποβάλλονται στο Υπουργείο Δημόσιας Τάξης (Διεύθυνση Πολιτικού Προσωπικού), ώστε με βάση τα στοιχεία αυτά, να υποδεικνύεται στο Ν.Π.Δ.Δ., τον Οργανισμό ή Επιχείρηση κοινής Ωφελείας η απόλυση ακαταλλήλων να ανταποκριθούν στην περαιτέρω αποστολή τους και να προτείνεται η άμεση αντικατάσταση. Επόπτες προσωπικού  ασφαλείας Άρθρ.7.-1.Οι φορείς υποχρεούνται να ορίζουν επόπτες ασφαλείας για την παρακολούθηση, το συντονισμό και τον έλεγχο του έργου του προσωπικού ασφαλείας, όταν απασχολούν περισσότερα από 5 άτομα, ως προσωπικό ασφαλείας κατά βάρδια και προαιρετικά όταν απασχολούν μέχρι 5 άτομα κατά βάρδια. 2.Επόπτες ασφαλείας ορίζονται, μόνο, από το προσωπικό ασφαλείας του οικείου φορέα. Οι οριζόμενοι ως επόπτες, πρέπει να έχουν τα εξής προσόντα: α.Να είναι αρχαιότεροι του λοιπού προσωπικού ασφαλείας. β.Να έχουν κύρος και επιβλητικότητα. γ.Να μην έχουν τιμωρηθεί για σοβαρό πειθαρχικό παράπτωμα. 3.Ο ορισμός, η αντικατάσταση ή η απόλυση επόπτη, γνωστοποιείται στη Διεύθυνση Πολιτικού Προσωπικού του Υπουργείου Δημόσιας Τάξης στην οικεία Γενική Αστυνομική Διεύθυνση ή Αστυνομική Διεύθυνση. 4.α.Οι οριζόμενοι ως επόπτες φέρουν, κατά την εκτέλεση των καθηκόντων το ειδικό σήμα, σχήματος ορθογωνίου παραλληλογράμμου, μήκους 8 εκ. και πλάτος 2 εκ. περίπου, χρώματος λευκού, επί του οποίου αναγράφεται η ένδειξη «ΕΠΟΠΤΗΣ ΠΡΟΣΩΠΙΚΟΥ ΑΣΦΑΛΕΙΑΣ». β.Το ανωτέρω σήμα κατασκευάζεται από σκληρό πλαστικό υλικό αρίστης ποιότητας ή από πλεξιγκλάς και στο πίσω μέρος φέρει αυτοκόλλητη ταινία (βέλκρο) ή ειδική καρφίτσα (παραμάνα) και στερεώνεται πάνω από τη ραφή του αριστερού θυλακίου των χιτωνίων ή του θερινού υποκαμίσου και σε απόσταση ενός χιλιοστού (από τη ραφή) και στο μέσον αυτής. Το ως άνω σήμα, στον επενδύτη (τζάκετ) φέρεται στο ύψος του αριστερού μαστού. Αποδοχές – Δαπάνες Άρθρ.8.-1.Οι αποδοχές του προσωπικού που προσλαμβάνεται σύμφωνα με αυτή την απόφαση καθορίζονται με τη σύμβαση εργασίας, κατά τις διατάξεις που ισχύουν για το Ν.Π.Δ.Δ., τον Οργανισμό ή την Επιχείρηση που ενεργεί την πρόσληψη εφαρμοζομένων των τυχόν ευνοϊκότερων διατάξεων της εργατικής νομοθεσίας. Τις αποδοχές αυτές δικαιούται να λαμβάνει το προσωπικό αυτό και κατά τη διάρκεια της εκπαίδευσής του. 2.Οι δαπάνες βασικής εκπαίδευσης, περιοδικής εκπαίδευση, (αμοιβές εκπαιδευτικού προσωπικού, ανάλωσης υλικών και μέσων εκπαίδευσης κλπ.), βαρύνουν τα Ν.Π.Δ.Δ., τους Οργανισμούς ή τις Επιχειρήσεις που προσέλαβαν το προσωπικό. Η αποζημίωση για κάθε ημέρας εκπαίδευσης δεν μπορεί να είναι κατώτερη του 1/30 των αποδοχών που ορίζονται με τη σύμβαση πρόσληψης. Στολή – Οπλισμός – Δελτίου ταυτότητας Άρθρ.9.-1.Το ειδικό προσωπικό ασφαλείας των Νομικών Προσώπων, Οργανισμών ή Επιχειρήσεων κλπ. φέρει υποχρεωτικά στολή, κατά την εκτέλεση των καθηκόντων του, η σύνθεση και η περιγραφή της οποίας έχει ως ακολούθως: α.Χειμερινή στολή. -Πηλήκιο χρώματος καφέ. -Χιτώνιο βραχύ (μπατλ-ντρες) χρώματος καφέ. -Παντελόνι χρώματος καφέ. -Υποκάμισο κλασικό χρώματος μπεζ ανοικτού. -Λαιμοδέτης (γραβάτα) χρώματος καφέ. -Ζωστήρας δερμάτινος χρώματος καφέ σκούρου μετά πόρπης, επί της οποίας απεικονίζεται το έμβλημα του οικείου φορέα. -Υποδήματα σκαρπίνια χρώματος καφέ. -Κάλτσες χρώματος καφέ. -Χειρόκτια δερμάτινα χρώματος καφέ. -Κατά τους χειμερινούς μήνες μπορεί να φέρεται εσωτερικώς του χιτωνίου πουλόβερ σχήματος «V», χρώματος καφέ. Επίσης μπορεί να φέρεται και αδιάβροχος επενδύτης (τζάκετ), χρώματος καφέ.  (Μετά τη σελ.  24,6602(α) Σελ.  24,6603 Τεύχος 1334 Σελ. 65 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.10   584 β.Θερινή στολή/ -Πηλήκιο χρώματος καφέ ανοικτού. -Χιτώνιο βραχύ (μπατλ-ντρες) χρώματος καφέ ανοικτού. -Παντελόνι χρώματος καφέ ανοικτού. -Υποκάμισο κλασικό χρώματος μπεζ ανοικτού. -Λαιμοδέτης (γραβάτα) χρώματος καφέ. -Ζωστήρας δερμάτινος χρώματος καφέ σκούρου μετά πόρπης, επί της οποίας απεικονίζεται το έμβλημα του οικείου φορέα. -Υποδήματα σκαρπίνια χρώματος καφέ. -Κάλτσες χρώματος καφέ. -Αντί του θερινού χιτωνίου δύναται να φέρεται υποκάμισο χρώματος μπεζ ανοικτού με κοντά μανίκια, χωρίς λαιμοδέτη. γ.Επί της μετωπίδας του πηληκίου φέρεται συραμμένο κεντητό σήμα από ύφασμα τσόχας χρώματος μαύρου σε σχήμα κύκλου του οποίου η περίμετρος είναι κεντητή με κλωστή χρώματος ασημί ημι-ματ. Στο μέσο του κύκλου και συμμετρικά σε σχέση με τη περίμετρο αυτού απεικονίζεται το έμβλημα του οικείου φορέα με τους καθιερωμένους χρωματισμούς και κάτω του εμβλήματος σε συμμετρικό μέγεθος και χρώμα ασημί στιλπνό τα αρχικά γράμματα του οικείου φορέα. δ.Στο άνω εξωτερικό άκρο της αριστερής χειρίδος του χιτωνίου και του υποκαμίσου με κοντά μανίκια, καθώς και του αδιαβρόχου και σε απόσταση 2 εκατ. από το σημείο συρραφής της φέρεται συραμμένο σήμα. Το σήμα αυτό είναι από ύφασμα τσόχας χρώματος μαύρου και έχει σχήμα ημικυκλικό. Η περίμετρος και η βάση αυτού φέρουν κέντημα από κλωστή χρώματος ασημί ημι-ματ. Εντός του ημικυκλίου και σε επαφή προς την περίμετρο αυτού φέρεται κεντημένη με την ίδια κλωστή και με συμμετρικά γράμματα η ένδειξη «ΕΙΔΙΚΟ ΠΡΟΣΩΠΙΚΟ ΑΣΦΑΛΕΊΑΣ». Επί της διαμέτρου (βάσης) και εσωτερικά του ημικυκλίου αναγράφεται η ονομασία του οικείου φορέα και εφόσον ο χώρος δεν επαρκεί αναγράφεται συντετμημένα. Επίσης, η ως άνω ένδειξη φέρεται και άνωθεν του αριστερού θυλακίου του χιτωνίου και του υποκαμίσου με κοντά μανίκια, καθώς και στο ύψος του στήθους του αδιαβρόχου. ε.Οι τεχνικές προδιαγραφές, η ποιότητα των υφασμάτων, ο ειδικότερος τρόπος κατασκευής των επιμέρους ειδών στολής και κάθε άλλη αναγκαία λεπτομέρεια καθορίζονται από τη Διεύθυνση Τεχνικών του Υπουργείου Δημόσιας Τάξης. στ.Η δαπάνη προμήθειας του υφάσματος και της ραφής των στολών βαρύνει τους εργοδότες. 2.Για τα θέματα οπλοφορίας του προσωπικού αυτού εφαρμόζονται οι διατάξεις του άρθρ. 10 του Νόμ. 2168/1993 «Ρύθμιση θεμάτων που αφορούν όπλα,  πυρομαχικά,  εκρηκτικές  ύλες,  εκρηκτικούς   Σελ.  24,6604 Τεύχος 1334 Σελ. 66 μηχανισμούς και άλλες διατάξεις» και των κατ’ εξουσιοδότηση του νόμου αυτού εκδιδομένων κανονιστικών πράξεων. Η δαπάνη προμήθειας των όπλων βαρύνει επίσης τους εργοδότες. 3.Το ανωτέρω προσωπικό εφοδιάζεται με μέριμνα των εργοδοτών, με ενιαίο ειδικό δελτίο ταυτότητας, λευκού χρώματος διαστάσεων 9,4Χ6,6 εκ. το οποίο περιέχει τα στοιχεία που διαλαμβάνονται στο υπόδειγμα του συνημμένου παραρτήματος. Λύση σύμβασης εργασίας. Άρθρ.10.-1.Εκτός από τις περιπτώσεις που προβλέπονται από τις διατάξεις που ισχύουν για το Ν.Π.Δ.Δ., τον Οργανισμό ή την Επιχείρηση που ενεργούν την πρόσληψη ή τις διατάξεις της εργατικής νομοθεσίας λύση της σύμβασης εργασίας και απόλυσης δικαιολογείται και: α.Για ποινική ή πειθαρχική καταδίκη για την οποία; δικαιολογείται η απόταξη αστυνομικών. β.Για υπηρεσιακή ανεπάρκεια ή για σωματική ή πνευματική ανικανότητα. γ.Για άρνηση του προσωπικού αυτού να υποστεί περιοδική εκπαίδευση. δ.Για πειθαρχικά παραπτώματα ή παράβαση καθήκοντος κατά τον Ποινικό Κώδικά ή ειδικό Ποινικό νόμο ή αδικαιολόγητα αποχή από τα καθήκοντά του ή παραβίαση απορρήτου της υπηρεσίας ή εκ συστήματος ανάρμοστη συμπεριφορά κατά την εκτέλεση των καθηκόντων ή σοβαρή απείθεια στις νόμιμες εντολές των προϊσταμένων. 2.Την απόλυση δικαιούται να ζητήσει για τους ανωτέρω λόγους και ο Υπουργός Δημόσιας Τάξης. 3.Η αποζημίωση λόγω απόλυσης ή καταγγελίας της σύμβασης εργασίας καταβάλλεται από τον εργοδότη, σύμφωνα με όσα ορίζονται από τις διατάξεις της εργατικής νομοθεσίας. 4.Α.ε.10 Προσωπικό Φύλαξης Ν.Π.Δ.Δ.-Οργανισμών & Επιχειρήσεων   585 4.Το Δημόσιο δεν υποχρεούται σε αποζημίωση για αξιώσεις του απολυομένου ή τρίτου για πράξεις ή παραλείψεις του κατά την εκτέλεση της εργασίας του. 5.Η βεβαίωση των λόγων λύσης της σύμβασης εργασίας και απόλυσης, γίνεται από Συμβούλια ή Επιτροπές και με τη διαδικασία που προβλέπεται για το προσωπικό των Ν.Π.Δ.Δ., ή των Οργανισμών ή των Επιχειρήσεων που ενήργησαν την πρόσληψη. Καταργούμενες διατάξεις Άρθρ.11.-Από την έναρξη ισχύος της παρούσας απόφασης, καταργείται η υπ’ αριθ. 18746 Φ.509.51/23-α΄ από 19-10-1984 (ΦΕΚ Β΄ 744) ομοία, όπως αυτή τροποποιήθηκε μέχρι σήμερα και ο σχετικός διαγωνισμός που προκηρύχθηκε με την υπ’ αριθμ. 6020/5/44-β΄ από 23-2-1998 απόφαση του Υπουργού Δημόσιας Τάξης ακυρώνεται. Έναρξη ισχύος Άρθρ.12.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.                                             (Μετά τη σελ. 24,6604) Σελ.  24,6605 Τεύχος 1334 Σελ. 67 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.10   586 4.Α.ζ.1 Κατώτερα Όργανα ΕΛ.ΑΣ. & Πυροσβεστικού Σώματος   587